Xitoy hukumati Kim Chen Inni tug‘ilgan kuni bilan tabrikladi

Xitoy KXDR yetakchisi Kim Chen Inni tug‘ilgan kuni bilan tabrikladi, deya xabar berdi “RIA Novosti” Xitoy tashqi ishlar vazirligi vakiliga tayanib.

Vakil so‘zlariga ko‘ra, hukumat Shimoliy Koreyaga telegramma jo‘natgan. U Xitoy va KXDR o‘rtasida azaldan do‘stona aloqalar borligini aytdi.
“Xitoy KXDRning Kim Chen In rahbarligida sotsializm yo‘lida yangi yuksakliklarga erishishiga umid qiladi”, — deya qo‘shimcha qildi diplomat.
KXDR oliy rahbari bugun 32 yoshga to‘ldi.